b'\n_START_ARTICLE_\nWatawat ng dalangin\n_START_PARAGRAPH_\nAng watawat ng dalangin o watawat na pampanalangin ay isang makulay na parihaba o rektanggulong telang kalimitang matatagpuan nakatali sa kahabaan ng mga gilid at tuktok ng mga matataas na bundok sa Himalaya. Ginagamit ang kalipunan ng mga banderitas na ito upang basbasan ang nakapaligid na mga bayan o para sa iba pang mga layunin. Walang ganito sa ibang mga sanga ng Budismo. Pinaniniwalaang nagmula ito mula sa B\xc3\xb6n, na mas nauna pa sa pangkasulukuyang anyo ng Budismo sa Tibet. Ayon sa tradisyon, nalilimbagan ito ng mga teksto at mga larawan.'